צמיחה פוסט-טראומטית

צמיחה פוסט-טראומטית (PTG) היא שינוי פסיכולוגי חיובי הנחווה בעקבות מאבק בנסיבות חיים מאתגרות במיוחד.<ref name=":2"></ref> הצמיחה הפוסט-טראומטית מתבטאת בתפיסה העצמית, ביחס לאנשים אחרים ובתפיסת העולם. אין עדיין הסכמה לגבי היקף התופעה ועוצמתה. נראה שהיא שכיחה יותר בקרב אנשים שחוו רמות גבוהות של דחק.

== היסטוריה ==
המחשבה שכאב וסבל יכולים להוליד שינויים חיוביים היא עתיקת יומין, ומופיעה בכתבי קודש ביהדות, באסלאם, בנצרות, בבודהיזם ובהינדואיזם. בפסיכולוגיה, הרעיון צבר עניין מתחילת המאה ה־21.<ref name=":0" /> בין הפסיכולוגים הראשונים שהתייחסו לכך היו ויקטור פראנקל וריצ'רד טדסקי.

== היקף ==
בין 30-70% מהאנשים שיחוו מאורע טראומתי, ידווחו לאחר מכן על צמיחה פוסט-טראומטית.<ref name=":0"></ref> מאורעות כאלה כוללים מצבים כמו אבל, בעיות רפואיות, אונס ופגיעה מינית, אסונות טבע ופיגועי טרור.<ref name=":0" /> יחד עם זאת, במחקרי אורך , בהם עוקבים למשך זמן אחרי אנשים שחוו טראומות, נראה כי הצמיחה אינה נרחבת.<ref></ref>

המושג צמיחה פוסט-טראומטית דומה למושג חוסן. ההבדל בין השניים הוא בכך שחוסן הוא היכולת לשמור על תפקוד תקין, בריא ויציב לאחר מאורע טראומתי. בצמיחה פוסט-טראומטית, לעומת זאת, לא רואים יציבות אלא מגמה של שינוי חיובי עם הזמן.<ref name=":0" />

רוב העדויות המחקריות מצביעות על כך שצמיחה פוסט-טראומטית היא גדולה יותר כאשר רמות הלחץ הפוסט-טראומתי הן גבוהות.<ref name=":0" /><ref></ref> אולי משום שתחושת המצוקה היא זו הגורמת ליצירת המשמעות החדשה ולהתקדמות האישית.<ref name=":0" />

== תחומי הצמיחה ==
במושג צמיחה פוסט טראומטית אין הכוונה לחזרה לאותם החיים שנחוו טרם תקופת הסבל מהטראומה, אלא לתהליך משמעותי המוביל לשינויים פסיכולוגיים משני-חיים של חשיבה, תפיסה והתייחסות לעולם, היוצר שינוי אישי משמעותי.<ref name=":2" /> שינוי זה הוא תהליך הממוקד בקבלה ופרשנות חיובית, אופטימיות ועיבוד קוגניטיבי.<ref></ref> 

ישנם שלושה תחומים עיקריים בהם חלה צמיחה פוסט-טראומטית:<ref name=":0" />
* תפיסה עצמית - תפיסה של האדם כחזק יותר המסוגל להתמודד עם אירועים קשים בעתיד
* יחסים עם אחרים - תחושה מוגברת של אינטימיות ושייכות
* תפיסת עולם - תחושת ייעוד והערכה לחיים, סדרי עדיפות חדשים ביחס למה שחשוב
השאלון המקובל למדידת צמיחה פוסט-טראומטית הוא שאלון PTGI בגרסה המלאה של 21 שאלות או בגרסה המקוצרת של 10 שאלות.<ref name=":1"></ref> השאלון מבקש מהעונים לדרג עד כמה הם מסכימים עם אמירות כמו: שיניתי את סדרי העדיפות שלי ביחס למה שחשוב בחיים, אני חשה קירבה גדולה יותר לאחרים, גיליתי שאני חזקה יותר מכפי שחשבתי.<ref name=":1" />
==ראו גם==
* הפרעת דחק פוסט-טראומטית
* מה שלא הורג אותי, מחשל אותי

==קישורים חיצוניים==
* [https://www.natal.org.il/knowledge_item/צמיחה-מפוסט-טראומה/ צמיחה מפוסט טראומה], באתר עמותת נט"ל
*עירית סדן, [https://www.hebpsy.net/articles.asp?id=2714 מעבר לטראומה והחלמה: אתגרים ייחודיים בדרך לצמיחה פוסט-טראומטית מפגיעה מינית], באתר פסיכולוגיה עברית, 9 בינואר 2012

*דן אבן, [http://www.camoni.co.il/index.php?idr=400&p=211433 מה מעודד צמיחה פוסט טראומטית בקרב חולות בסרטן השד?], באתר "כמוני", 2015
*ענבר לבקוביץ, [https://www.ions.org.il/ImagesFck/Siud/file/ביטאון%202019/Biton_48pagesMarch2019_06-15.pdf "מסתכלות על הכל אחרת" צמיחה פוסט טראומטית בקרב מחלימות סרטן שד], כרך ל"א חוברת מס' 1 ביטאון הסיעוד האונקולוגי בישראל.
*זוהר אליוסף, איב חסין וענבר לבקוביץ, [https://www.telhai.ac.il/sites/default/files/2023-05/%D7%9E%D7%90%D7%9E%D7%A8%204.pdf הקשר בין פנייה לעזרה נפשית וחוסן נפשי לבין צמיחה פוסט טראומטית בקרב מתבגרים בבגרות המתהווה, שחוו אובדן הורי בתקופה שהיו תלמידים במערכת החינוך], זמן חינוך, גיליון 8, 2022
*קרן אור חן, [https://www.maariv.co.il/lifestyle/Article-955102 איך צומחים ממשבר ומהי צמיחה פוסט טראומטית], מעריב, 30 באוקטובר 2022
*סמדר כהן-טרקל, [https://www.ynet.co.il/menta/article/bjyzegbgp 11 עובדות מעודדות על צמיחה פוסט-טראומטית], מנטה, 10 באוקטובר 2023

==הערות שוליים==

קטגוריה:דחק